Wir, nach benemptē Ludwig Dahinden von Brugg, wonende zuͤ Coͤln, hoptgûlt, und Hanns Schäffer, burgˀ zuͤ Brugg, ✳ mittgûlt in diser sach, bekennē offenlich mitt disem brieff,
das wir von den ersamen Hannsen Strebel von Lupffen, Henslin Waͤchter von Windisch und Hannsen Bluͤmen von Bira, ✳ dennzümal kilchenpflaͤgern des gotzhus unnser liebē fròwen
zuͤ Windisch, ✳ bar ingenomē und empfangē haben ✳ zwentzig Rinsch guldin. ✳ und habend dar umb den jetzgenemptē des gotzhus pflaͤgern ✳ zuͦ handen desselben gotzhus Windisch ✳ eins
uffrechten, redlichen, ungevˀlichen, staͤten kouffs ✳ fûr unns und unnser ✳ beider erben gemeinlich und unverscheidenlich ✳ vˀkoufft und ze kouffen geben ✳ einen guldin geltz, ouch Rinschen
gengen und gaͤben, ✳ den wir und unnser erben ✳ dem genemptē gotzhus Windisch ✳ und sinen pflaͤgern, ✳ welich die je sind, ✳ hinfùr alle jar je uff sant Verenen tag ✳ davon zuͤ rechtem
zins und nach soͤlichs zinsz, recht und gewonheit ✳ bezaln, ✳ waͤren und antwurten ✳ soͤllen und wellen ✳ gon Windisch, in iren sichern gewallt, ✳ an iren kosten und schaden, ✳ fûr all
mengklichs verhefften, verbieten und entwerē, ✳ fûr krieg, aucht und bann ✳ und all ander fûrwort und intrag ✳ und des zuͤ güter sicherheit ✳ hab ich, Ludwig Dahinden, der hoptgûllt, ✳ dem vˀmelten gotzhus Windisch und sinen pflaͤgˀn ✳ gegenwûrtigē und kûnfftigen ✳ zu rechtem behafftem underpfand, ✳ das vor niemant, ✳ dann als hernach stät, ✳ hafft noch vˀbunden
ist, ✳ ingeben und versetzt ✳ min vaͤtterlich erb, ✳ ist namlich anderthalb hundert guldin hoptgùtz ✳ und achthalb guldin geltz jerlich davon uff sant Verenē tag vallend, so ich hab uff
fûnffhundert guldin hoptguͤts ✳ und zwentzig und fûnf guldin gelltz davon uff der herschafft Schenkembˀg, ✳ darumb der ersam, wisz Cünrat Arnold, schulth̄z zuͤ Brugg, ✳ den hoptbrieff,
darûber wisende, ✳ in pfands wise umb sechsthalb guldin geltz ✳ hinder im̄ hät, ✳ nach innhallt ✳ eins brieffs umb minē teil, ✳ die anderthalbhundˀt guldin höptgütz ✳ und die achthalb guld₎
geltz, darumb wisende, ✳ den ich herumb hinder obgen̄ kilchenpflegˀ und das gotzhus Windisch gelegt hab. ✳ zuͤ noch merer sicherheit ✳ haben wir, der houptgùlt und mittgûlt, ✳ mitt unns
zuͤ rechtem bûrgen versetzt ✳ den bescheidnen Heinrich Etterlin, burgern zuͤ Brugg, ✳ in saͤlichen worten, ✳ wo wir oder unnser erbē ✳ hinfûr dheins jars ✳ dem obgenemptē gotzhus zuͤ Windisch
oder sinen pflegˀn ✳ den vˀmelten guldin geltz uff sant Verenē tag ✳ oder darnach in den nechstē acht tagen ungevˀlich ✳ nitt usrichten noch antwurtē, ✳ wenn den̄ wir, der mittgûlt un̄
der bûrg, sampt oder sunders ✳ von inē gemant wˀden ✳ ze hus, zehoff ✳ oder under augē ✳ von mund, mitt botten oder brieffen, ✳ so söllen wir darnach in acht tagen den nechsten ✳ bi unnsˀn
truwen in eides wise ✳ ze Brugg in der statt in eins offnen wirtz hus, unns in der manung benempt, ✳ heruff recht, offen, gewonlich giselschafft ✳ hallten und leisten, ✳ nach leistung, sitt und gewonheit. ✳ si mogē ouch nach einē mannot dem nechsten nach der manūg ✳ das vorgemelt ir underpfand, ✳ die anderthalbhundert guldin hoptgùtz mitt irem jerlichem zins ✳ und wo inen
daran abgieng ✳ min, des obgenemptē mittgûlten, und minˀ erben güter, ✳ ligende und varende, ✳ mitt gericht und recht, geistlichem oder weltlichem, oder sussz ✳ doch dem obgen̄ schulthn̄
ze Brugg an sinē rechten unvˀgriffen, ✳ angriffen und sölich pfand ✳ vˀkouffen, vˀgantē, versetzē ✳ oder selbs ansich ziechen, ✳ so lang bis inen umb irn gevallnē zins ✳ mittsampt allem
kosten daruff gangen ✳ gnüg beschicht, ane irn schaden ✳ und ab in diser sach vor der losung, hernach begriffen, ✳ under unns, dem mittgûlten und bûrgen, eynicher mitt dem tod ab
gieng oder unnûtz wurd, ✳ die söllent ich, der obgen̄t hoptgûlt, und min erben dar nach im̄ nechsten manot, wir, werden darūb ervordert oder nitt, ✳ nach aller notdurfft und in glichˀ
form als der oder die abgangnē hafft gewesen sind, ersetzen, ✳ ob ouch hinfûr jemer den obgen̄ koüffern am underpfand ✳ eynicherley abgangs, entwerung, irrung odˀ intrags
begegnote, ✳ von wem oder uss was ursach das beschaͤch, ✳ söllen und wellen wir, hôptgûlt und mittgûlt, und unns₎ erben ✳ gemeinlich und unvˀscheidenlich bessern und
si mitt andern sichrern underpfanden ✳ nach redlicher notdurfft, daran si wolhabend sien, ✳ besorgē, ✳ und umb der stuken jetwedˀs ✳ habend si gewalt zuͤ manē und anzegriffen
glicher wis als umb den zins, ✳ bis inen dar umb volkomen benuͤgen beschicht, mitt sampt dem schaden, daruff gangen, ✳ iren slàchten wortē vor und nach darūb ze glouben,
doch so mogen wir, hoptgûlt und mittgûlt, ✳ und unns₎ erben ✳ den gemelten guldin geltz ✳ hinfûr, wenn wir wellen, ✳ wider kouffen und ablösen, ✳ ouch mitt zwentzig
guldin hoptgütz und ergangnem zinsz, ✳ des söllen die koüffer unns gestatten ✳ ane widerred. ✳ wir söllen und wellen ouch unnsˀn bûrgen ✳ vor allem kosten un̄ schad₎
diser sach verhüten und ledigen, ✳ gelobent und vˀsprechent daruff ✳ gemeinlich und unvˀscheidenlich ✳ fûr uns und unns₎ erben bi unnsern truwen an eydes statt,
dis kouffs recht weren zü sind ✳ und werschafft zü tragend nach recht, ✳ ouch den mitt allem innhalt dis brieffs ✳ war und stät zuͤ hallten und darwider niemˀ zehandelt̄,
zeredent noch ze thünd, ✳ bi verzichung und ûbergebung ✳ gemeinlich und sunderlich alles des, ✳ so zuͤ schirm jemant erdenken, bruchen oder fûr ziechen möcht, ✳ alles
erberlich und ungevˀlich. ✳ ich, Heinrich Etterli, vˀgich der burgschafft, ✳ wie davor von mir gemelt ist, und gelop bi truw, in eyds wise, ✳ der völlenklich nachzekomēt
àne alles geverd. ✳ und des alles zuͤ wärem urkûnd ✳ hab ich, obgēntˀ Ludwig Dahinden, ✳ der hoptgûlt ✳ erbetten ✳ den ersamen Heinrichen Suter, hoffmeistern zuͤ
Kûngsfeld, ✳ das der sin eigen insigel fûr mich, im̄ und sinen erben unschedlich, offenlich an disen brieff gehenkt hàt. ✳ so haben wir, Hanns Schäffer, der mittgûlt, und
Heinrich Etterli, der bûrg, ✳ erbetten den ersamen, wisen Lienharten Grùlich, altschulthn̄ zuͤ Brugg, das der sin eigen insigel f̂rr mich in bûrgen wise, im̄ und sinen erben äne
schaden, offenlich hat gehenkt an disen brieff, der geben ist uff sant Verenen tag nach der gepurt Cristi, unnsers hˀren, viertzechenhundtˀ achtzig und zwei jar.